
EDITORIAL 


Cunoaşterea 


Nicolae Sfetcu 


Rezumat 


Greu de spus ce este cunoaşterea. Cu cât se discută mai mult asupra acestui concept, cu 
atât mai multe sunt opiniile divergente. Epistemologia este teoria cunoașterii, iar una dintre 
întrebările caracteristice epistemologiei se referă la ce au în comun toate nenumăratele tipuri de 
cunoştinţe pe care ni le atribuim. O distincție majoră între diferitele tipuri de cunoaștere este 
cunoaşterea descriptivă, declarativă sau propozițională (care necesită un grad mai mare de 
sofisticare intelectuală din partea celui care caută cunoaşterea) şi cunoaşterea cunoştinţelor sau a 
abilităților. 

Pentru ca o descriere, declaraţie sau afirmaţie să fie cunoaștere, trebuie ca aceasta să fie o 
credință, să fie adevărată, şi să fie justificată. O declarație de credinţă este o expresie a credinței în 
cineva sau ceva. Credinţa trebuie să fie adevărată pentru a fi cunoaștere. Platon, în Gorgias, susține 
că credinţa este cel mai frecvent invocat purtător de adevăr. În multe dintre dialogurile lui Platon, 
precum Menon şi, în special, Theaitetos, Socrate consideră cunoașterea ca fiind credința adevărată 
explicată sau definită într-un fel. Justificarea credinței implică un motiv bun pentru a face acest 
lucru. Definiţia cunoaşterii ca o credință adevărată justificată a fost acceptată pe scară largă până 


în 1960, când filosoful american Edmund Gettier a provocat discuţii majore pe scară largă. 
Cuvinte cheie: cunoașterea, cunoaşterea științifică 

Cuvânt introductiv pentru (şi despre) „Cunoașterea 
Științifică” 


Adrian Klein 


Rezumat 


Salutăm cu multă bucurie toți cititorii noii reviste Cunoașterea Ştiinţifică, redactată de Dl. 
Sfetcu, autor a numeroase lucrări publicate în acest domeniu controversial, încă, al ontologiei şi 
epistemologiei științifice! 

În calitate de membru a bordului ştiinţific al jurnalului, îmi voi permite (cu amabila 
accepţiune a Dlui Sfetcu şi a Dumneavoastră, dragi cititori) să extind în câteva articole pe care le 
voi supune publicării în viitor, concepția general acceptată în literatura ştiinţifică de tip materialist, 
către orizonturi noi ce răsar în ultima vreme, ca rezultat al acceptării din ce în ce mai largi a unei 
orientări de tip post-materialist în rândurile multor savanți proeminenți contemporani. 

Cunoașterea ştiinţifică e o funcţie a psihicului uman, a conștiinței de sine. Pentru a defini 
acest termen în mod inechivoc, va trebui în primul rând să abordăm analitic conștiința umană ca 


atare, un subiect mult controversat, şi pe drept. 


Cuvinte cheie: cunoașterea, cunoaşterea științifică 

ŞTIINŢE NATURALE 


Teste gravitaționale 


Nicolae Sfetcu 


Rezumat 


Cele mai multe experimente au confirmat relativitatea generală cu ajutorul tehnologiilor 
nou dezvoltate. S-a creat o bază tehnologică pentru astronomia undelor gravitaționale. S-au 
construit antene barogene criogenice şi antene interferometrice laser performante, asociate cu 
analiza teoretică a experimentelor cu masele de testare, rezultând că sensibilitatea experimentelor 
depinde de izolarea termică, dacă dispozitivul înregistrează continuu coordonatele sensibilitatea 
antenei este limitată, și se poate creşte sensibilitatea dacă se folosesc proceduri cuantice. Antenele 
pot ajuta în observarea radiaţiei gravitaționale de fond şi testarea relativităţii generale în cazul 


ultra-neliniar. 


Cuvinte cheie: teste, gravitația 

Inside, and Beyond '"'Nothingness" 


Dr. Adrian Klein şi Dr. Robert Neil Boyd 


Rezumat 


O scurtă introducere în domeniul subcuantic, în care putem găsi originea tuturor 
evenimentelor şi proceselor observabile în lumea noastră habituală. Coborând pe scala oferită de 
divizibilitatea cuantei în structuri din ce în ce mai fine cu sarcini electrice fracționale, până la 
valorile infinitezimale la nivelul cărora Informația e cuplată la spaţiu şi timp, în faţa ochilor noştri 
se conturează o realitate nouă, încă puțin explorată, care însă e suportată de legi ale fizicii moderne. 
Începem să înţelegem proprietăţile vidului fizical populat de entităţi ale căror comportament 
agregativ colectiv şi coherent stă la baza tuturor manifestărilor descrise de mecanica cuantică. Se 
postulează aplicarea acestor înțelegeri la mecanismele sinergetice ce leagă creierul uman de 
procesele ce decurg în spaţiul informativ prin tiparele morfogenetice ce-i produc structura special 
adaptată prelucrării câmpurilor informative cu care este interconectat de-a lungul vieții biologice 
a individului. Vehicularea Informaţiei are loc prin intermediul fluxurilor sub-cuantice la viteze 
superluminale, neexcluse teoretic dincolo de domeniul de aplicabilitate a teoriei relativității. 


Controlul tuturor acestor procese are loc la nivelul ordinilor super-implicate descrise de Bohm. 


Cuvinte cheie: nothingness 


Abstract 


A brief introduction to the subquantum regime, where the origination of all the observable 
events and processes of tour physical world can be found. Descending along the scale supplied by 
the divisibility of Quanta toward increasingly fine structures bearing fractional charges, down to 
the infinitesimal values where Information couples to space and time, we penetrate into a new, still 
barely explored reality, which nonetheless is supported by the laws of modern physics. We just 
begin understanding the properties of the physical vacuum, where entities displaying collective 


coherent behavior patterns are at the background of all the manifestation forms described by 

Quantum mechanics. We postulate that these understanding apply also to the synergetic 
mechanisms linking the human brain to processes that run in Informatic space, due to the 
morphogenetic blueprints responsible for its specially adapted structure for processing Informatic 
fields that are encountered along the biological entity's worldline. The Information transfer is 
accomplished by subquantum flux vectors propagating at super-luminal velocities, velocities that 
theoretically are not prohibited beyond the application range of relativistic constraints. All these 
processes run under higher control instances embedded in Bohm's super-implicated orders of 


Reality. 


Keywords: nothingness 

ȘTIINTE SOCIALE 


Fondarea Uniunii Europene şi evoluţia tratatelor 
comunităţii europene 


Alexandru Cristian 


Rezumat 


De ce a fost fondată Uniunea Europeană? Un prim răspuns ar fi dorinţa de pace după un 
război devastator şi umilitor. Un al doilea răspuns ar fi realizarea importanţei unităţii. O unitate 
care se va caracteriza printr-o diversitate a culturilor şi a limbilor. Statele europene nu au dorit să 
renunţe la suveranitatea lor, au vrut să devină un corp comun pentru a nu a mai putea fi călcate în 
picioare de iureşul istoriei. 

Ca orice unitate, UE avea nevoie de un cadru de reglementare oferit de instituţii şi politici 
europene. De asemenea, pentru a armoniza ceva trebuie să poţi pune împreună anumite elemente 
separate. Armonizarea Uniunii a fost realizată prin fondarea instituţiilor şi a reglementărilor 
acestora (structura instituţională a UE este prezentată în Anexa nr. 1). Instituţionalizarea Uniunii 
Europene este cheia de boltă a construcţiei istorice europene. Început în anul 1957, acest proces a 
lăsat urme adânci în conştiinţa politică europeană. Dacă la început a fost privită cu reticenţă, acum 


Uniunea nu poate exista fără instituţii. 


Cuvinte cheie: Uniunea Europeană, tratate, comunitatea europeană 

Istoria eugeniei 


Nicolae Sfetcu 


Rezumat 


Sir Francis Galton a sistematizat aceste idei şi practici despre eugenie, influenţat de cartea 
Originea Speciilor a vărului lui, Charles Darwin, prin care mecanismele de selecţie naturală au fost 
potențial zădărnicite de civilizația umană. El a afirmat că societatea umană, protejând pe cei 
defavorizaţi şi slabi, era în contradicție cu selecția naturală , şi numai prin schimbarea acestor 
politici sociale ar putea fi salvată societatea de la o "revenirea spre mediocritate”, frază 
transformată de el ulterior în "regresia spre mediocritatea." Charles Davenport, un om de ştiinţă 


din Statele Unite, a inițiat o mișcare eugenică mondială implementată în multe țări. 


Cuvinte cheie: eugenia, istorie 

Contextul intrării României în al Doilea Război Mondial 


Nicolae Sfetcu 


Rezumat 


La 23 august 1939 Germania și Uniunea Sovietică au semnat la Moscova pactul 
Ribbentrop-Molotov, conform căruia URSS revendica Bucovina de Nord și Basarabia. În 
septembrie 1939 Polonia este invadată de Germania. În acest context Consiliul de Coroană a decis, 
la 6 septembrie 1939, proclamarea neutralității României, securizând frontierele şi evitând 
confruntarea militară prin activarea “Blocului Balcanic al Neutrilor”, a Acordului Balcanic din 
1934 şi prin încercarea de a încheia un pact de neagresiune cu URSS. La 29 martie 1940, V. M. 
Molotov vorbeşte despre “existența unei chestiuni litigioase nerezolvate, aceea a Basarabiei, a 
cărei anexare de către România nu a fost niciodată recunoscută de Uniunea Sovietică, cu toate că 
aceasta n-a pus niciodată chestiunea înapoierii Basarabiei pe cale militară”. Prin tratatul Hitler- 
Stalin, Tratatul de la Craiova şi Al Doilea Arbitraj de la Viena (Dictatul de la Viena) România 
pierde peste o treime din teritoriu și peste un sfert din populaţie), inclusiv Ținutul Herţa care nu 
făcea parte nici din Bucovina, nici din Basarabia şi nu fusese revendicat inițial de URSS. O parte 
din Basarabia este alipită Ucrainei, iar cealaltă parte formează Republica Sovietică Socialistă 


Moldovenească, 


Cuvinte cheie: România, al Doilea Război Mondial 

ŞTIINŢE FORMALE 


Ontologii de intreprindere în tehnologia blockchain 


Nicolae Sfetcu 


Rezumat 


Ontologia de intreprindere face o distincție clară între nivelul datalogic, infolog și esențial 
al tranzacţiilor cu blockchain şi contractele inteligente. Metodologia OntoClean analizează 
ontologiile bazate pe proprietăţi formale, independente de domenii ale claselor (metaproprietăţi), 
fund prima încercare de a formaliza noţiunile de analiză ontologică pentru sistemele informatice. 
Noţiunile sunt extrase din ontologia filosofică. În webul semantic, o proprietate este o relaţie 
binară. Distincția dintre proprietate și clasă este subtilă. Astfel, o metaproprietate este o proprietate 


a unei proprietăţi sau a unei clase. 


Cuvinte cheie: blockchain, tehnologia blockchain, ontologie, ontologii de intreprindere 

FILOSOFIE 


Platon: Biografia 


Nicolae Sfetcu 


Rezumat 


Principala sursă biografică despre Platon, după mărturia neoplatonicului Simplicius, ar fi 
fost scrisă de discipolul Xenocrate, dar din păcate nu a ajuns la noi. Cea mai veche biografie a lui 
Platon care a ajuns până la noi, De Platone et dogmate eius, este a unui autor latin din secolul al 
II-lea, Apuleius. Toate celelalte biografii ale lui Platon au fost scrise la peste cinci sute de ani de 
la moartea sa. Istoricul grec Diogene (secolele II şi III) este autorul unei serii de biografii ale 
filosofilor greci (Vieţile filosofilor) în care face referire la viaţa lui Platon. Acesta ar fi scris şi un 
elogiu funerar lui Platon. Alți biografi timpurii ai lui Platon sunt Olimpiodor cel Tânăr în secolul 
al VI-lea şi o sursă anonimă. O sursă importantă despre viaţa lui Platon sunt chiar dialogurile sale 
filozofice, treisprezece scrisori (posibil false totuşi, cu excepţia poate a Scrisorilor VII şi VIII), 
scrierile lui Aristotel, un fragment din /storia filozofilor (Syntaxis ton philosophon) a epicureanului 
Philodemus de Gadara din secolul I î.e.n., scrierile anonime Prolegomena despre filozofia 
platonică atribuite în mod tradițional lui Olimpiodor, Suda, secolul al X-lea și Viaza lui Dio a lui 


Plutarh, secolul I-II. 


Cuvinte cheie: Platon, biografie 

RECENZII CĂRȚI 


Lebăda Neagră, un risc asumat - Merită? 


Nicolae Sfetcu 


Recenzia cărţii: Taleb, Nassim Nicholas (2007), The Black Swan: The Impact of the Highly 
Improbable, Random House, ISBN 978-1400063512 


Rezumat 


Recenzia cărții: Taleb, Nassim Nicholas (2007), The Black Swan: The Impact of the Highly 
Improbable, Random House, ISBN 978-1400063512 

Cartea abordează subiecte legate de cunoaștere şi moduri de viaţă, cu elemente de ficțiune 
şi anecdotice din viaţa personală a autorului, pornind de la aspecte literare până la cele ştiinţifice 
şi matematice. Accentul este pus pe „orbirea noastră în ceea ce priveşte aleatorietatea, în special 
abaterile mari.” 

Teoria lebedei negre a fost dezvoltată de Nassim Nicholas Taleb pentru a explica rolul 
disproporționat al evenimentelor rare greu de prezis, incongruența metodelor ştiinţifice în calculul 
probabilității evenimentelor rare din cauza naturii probabilităților mici, şi prejudecățile 
oamenilor față de incertitudine și rolul masiv al unui eveniment rar. Taleb propune oamenilor de 
afaceri dă folosească „strategia mrenei” pentru investiţii pe care el însuşi a folosit-o, care constă 
în evitarea investițiilor cu risc mediu și plasarea a 85—90% din bani în cele mai sigure instrumente 


disponibile şi restul de 10-—15% în afaceri extrem de speculative. 
Cuvinte cheie: Lebăda Neagră, teoria Lebedei Negre, Nassim Nicholas Taleb, recenzie 

